
Grozījumi Ministru kabineta 2020. gada 14. jūlija noteikumos Nr. 445 "Kārtība, kādā iestādes ievieto informāciju internetā"
Izdoti saskaņā ar Informācijas atklātības likuma 10. panta 2.2 un sesto daļu
· 1. Izdarīt Ministru kabineta 2020. gada 14. jūlija noteikumos Nr. 445 "Kārtība, kādā iestādes ievieto informāciju internetā" (Latvijas Vēstnesis, 2020, 136. nr.; 2023, 198. nr.) šādus grozījumus:
· 1.1. papildināt ar 20.9.1 apakšpunktu šādā redakcijā:
· "20.9.1 sadaļā "Publiskie iepirkumi" ne vēlāk kā līdz kalendāra gada ceturksnim sekojošā mēneša pēdējam datumam iekļauj informāciju par visiem ceturkšņa izdevumiem attiecībā uz veiktajiem iepirkumiem un noslēgtajiem iepirkuma līgumiem atbilstoši Publisko iepirkumu likumam neatkarīgi no darījuma vai līguma summas, publicējot vismaz šādu informāciju par minētajiem maksājumiem un līgumiem:
· 20.9.11. piegādātājs vai līgumslēdzēja puse, tās reģistrācijas numurs;
· 20.9.12. iepirkuma priekšmets;
· 20.9.13. iepirkuma līguma numurs un noslēgšanas datums, līgumcena, līguma izpildes termiņš (ja ir noslēgts iepirkuma līgums);
· 20.9.14. samaksātā summa (bez pievienotās vērtības nodokļa);
· 20.9.15. maksājuma datums vai pēdējā maksājuma datums, ja informācija tiek sniegta par vairākiem apkopotiem maksājumiem;";
· 1.2. izteikt 55. punktu šādā redakcijā:
· "55. Izmantojot lietojumprogrammu saskarnes, platforma iegūst šādus datus:
· 55.1. no Nodarbinātības valsts aģentūras – bezdarbnieku uzskaites un reģistrēto vakanču informācijas sistēmas datus par aktuālajiem darba piedāvājumiem;
· 55.2. no Iepirkumu uzraudzības biroja – Elektronisko iepirkumu sistēmas datus par publiskajiem iepirkumiem;
· 55.3. no Valsts digitālās attīstības aģentūras – valsts pārvaldes pakalpojumu portāla www.latvija.gov.lv pakalpojumu katalogā iekļauto pakalpojumu aprakstu datus.";
· 1.3. papildināt ar 68. punktu šādā redakcijā:
· "68. Šo noteikumu 20.9.1 apakšpunktā minētās prasības neattiecas uz izdevumiem, kas veikti līdz 2026. gada 31. decembrim. Minētajā apakšpunktā norādīto informāciju par 2027. gada ceturto ceturksni publicē ne vēlāk kā līdz 2028. gada 31. janvārim un saglabā līdz 2028. gada pirmā ceturkšņa beigām.";
· 1.4. papildināt ar 69. punktu šādā redakcijā:
· "69. Iestāde ne vēlāk kā līdz 2027. gada 30. aprīlim paziņo Iepirkumu uzraudzības birojam tiešo saiti uz tīmekļvietnes sadaļu, kurā ir šo noteikumu 20.9.1 apakšpunktā minētā informācija.";
· 1.5. papildināt ar 70. punktu šādā redakcijā:
· "70. Šo noteikumu 20.9.1 apakšpunkts ir spēkā līdz 2027. gada 31. decembrim."
· 2. Noteikumi stājas spēkā 2027. gada 1. janvārī.

